CELEX: 32019D0902
Language: bg
Date: 2019-05-28 00:00:00
Title: Решение за изпълнение (ЕС) 2019/902 на Комисията от 28 май 2019 година относно мярка, предприета от Швеция в съответствие с Директива 2006/42/ЕО на Европейския парламент и на Съвета за забрана на пускането на пазара на ножичен подемник за превозни средства (модел TL530LF), произведен от TWA Equipment S.r.l. (нотифицирано под номер С(2019) 3886) (Текст от значение за ЕИП.)

3.6.2019   
               
               
                  BG
               
               
                  Официален вестник на Европейския съюз
               
               
                  L 144/47
               
            
         РЕШЕНИЕ ЗА ИЗПЪЛНЕНИЕ (ЕС) 2019/902 НА КОМИСИЯТА
         от 28 май 2019 година
         относно мярка, предприета от Швеция в съответствие с Директива 2006/42/ЕО на Европейския парламент и на Съвета за забрана на пускането на пазара на ножичен подемник за превозни средства (модел TL530LF), произведен от TWA Equipment S.r.l.
         
            
               (нотифицирано под номер С(2019) 3886)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2006/42/ЕО на Европейския парламент и на Съвета от 17 май 2006 г. относно машините и за изменение на Директива 95/16/ЕО (1), и по-специално член 11, параграф 3, втора алинея от нея,
         като има предвид, че:
         
                     (1)
                  
                  
                     На 20 юли 2017 г. Швеция уведоми Комисията за мярка, която е предприела съгласно член 11, параграф 1 от Директива 2006/42/ЕО за забрана на пускането на пазара на ножичен подемник за превозни средства (модел TL530LF), произведен от TWA Equipment S.r.l., Via Inn s.n.c. 65015, Montesilvano (PE), Италия (наричано по-долу „производителят“), и разпространяван от Lidköpings Carpart AB, Plastagan 12C, 53155 Lidköping, Швеция (наричани по-долу „Carpart“).
                  
               
                     (2)
                  
                  
                     Швеция е предприела мярката, защото е сметнала, че ножичният подемник за превозни средства не отговаря на съществените изисквания за здраве и безопасност, определени в раздел 4.1.2.6, буква в) от приложение I към Директива 2006/42/ЕО. Тази разпоредба изисква механизмите на машините да бъдат проектирани и изработени така, че товарите да не могат да се приплъзват опасно или да падат свободно и неочаквано, дори в случай на частичен или общ отказ на енергозахранването или при прекратяване на действията на оператора по задействане на машината. Швеция обоснова предприетата от нея мярка с това, че предпазният клапан не функционира добре, което засяга безопасното функциониране на пълнителите и в резултат създава потенциално сериозни рискове за безопасността. Освен това Швеция твърди, че някои елементи за безопасност се деактивират (а именно клапаните с регулиране по налягане) при спускането на подемника с бутона „спускане докрай“, което може да доведе до неравности по трасето.
                  
               
                     (3)
                  
                  
                     След като получи уведомлението за защитната мярка, предприета от Швеция, Комисията започна консултации със заинтересованите страни, за да изслуша становищата им. На 12 август 2017 г. Комисията изпрати писмо до производителя, на което той не отговори. Въз основа на информацията, съобщена на Комисията от шведските органи, Carpart вече не доставя въпросния продукт на шведския пазар. Освен това Carpart отбеляза, че е в процес на замяна на фабрично инсталираните предпазни клапани с подобрени предпазни клапани на ножичните подемници за превозни средства TWA модел TL530LF, които вече са били доставени в Швеция. Шведските органи приветстваха действията, предприети от Carpart за подобряване на безопасността на модел TL530LF.
                  
               
                     (4)
                  
                  
                     Поясненията, представени от Швеция, документацията, с която разполага Комисията, показват, че ножичният подемник за превозни средства модел TL530LF не отговаря на съществените изисквания за здраве и безопасност, определени в раздел 4.1.2.6, буква в) от приложение I към Директива 2006/42/ЕО.
                  
               
                     (5)
                  
                  
                     Мярката, предприетата от Швеция, е необходима, за да се гарантира, че ножичният подемник за превозни средства модел TL530LF не поражда потенциално сериозни рискове за безопасността поради неправилно функциониране на предпазния клапан или деактивирането на някои елементи за безопасност. Само забрана ще гарантира, че продуктът няма да се пуска на пазара, докато не бъдат спазени съответните съществени изисквания за здраве и безопасност.
                  
               
                     (6)
                  
                  
                     Следователно защитната мярка, предприета от Швеция, е подходяща, необходима и съразмерна с целта и следва да се счита за обоснована,
                  
               ПРИЕ НАСТОЯЩОТО РЕШЕНИЕ:
         
            Член 1
            Мярката, предприета от Швеция за забрана на пускането на пазара на ножичен подемник за превозни средства (модел TL530LF), произведен от TWA Equipment S.r.l., Via Inn s.n.c. 65015, Montesilvano (PE),, Италия, и разпространяван от Lidköpings Carpart AB, Plastagan 12C, 53155 Lidköping, Швеция, е оправдана.
         
         
            Член 2
            Адресати на настоящото решение са държавите членки.
         
         
            Съставено в Брюксел на 28 май 2019 година.
            
               
                  За Комисията
               
               Elżbieta BIEŃKOWSKA
               
                  Член на Комисията
               
            
         
         
            (1)  ОВ L 157, 9.6.2006 г., стр. 24.